Ego, Odo dux Burgundię, omnibus presentibus et futuris notum facio me fratribus et ecclesię Longivadi concessisse, ut juxta tenorem cartarum suarum, tantum de terra in potestate de Ennay, quantum carrucis boum quatuor ad colendum sufficiat, acquirant, non obstantibus metis illis quam ad nemora de Belnote et nemora de prato Curvino dividenda, denuo sunt posite, ita videlicet quod de terris illis quas de bosco ad planum deduxerunt vel deducent nullam costumam alicui dabunt, sed neque de terris quas de canonicis Castellionis habent de quibus ipsi canonici nullam costumiam tempore suo solvebant; et ut hec omnia firmiter teneantur, presentem cartam sigilli mei auctoritate munivi. Actum anno ab incarnatione Domini M°CC° tercio.